CELEX: 32007D0015
Language: et
Date: 2006-12-22 00:00:00
Title: Komisjoni otsus, 22. detsember 2006 , millega kiidetakse heaks Bulgaaria ja Rumeenia esitatud kontrollikavad jääkide või ainete tuvastamiseks elusloomades ja loomsetes toodetes vastavalt nõukogu direktiivile 96/23/EÜ (teatavaks tehtud numbri K(2006) 6815 all)   (EMPs kohaldatav tekst)

12.1.2007   
            
            
               ET
            
            
               Euroopa Liidu Teataja
            
            
               L 7/30
            
         
      KOMISJONI OTSUS,
   22. detsember 2006,
   millega kiidetakse heaks Bulgaaria ja Rumeenia esitatud kontrollikavad jääkide või ainete tuvastamiseks elusloomades ja loomsetes toodetes vastavalt nõukogu direktiivile 96/23/EÜ
   (teatavaks tehtud numbri K(2006) 6815 all)
   (EMPs kohaldatav tekst)
   (2007/15/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. aprilli 1996. aasta direktiivi 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ, (1) eriti selle artikli 8 lõike 1 teist lõiku,
   ning arvestades järgmist:
   
               (1)
            
            
               Direktiiviga 96/23/EÜ nähakse ette teatavate ainete ja nende jääkide kontrollimise meetmed elusloomades ja loomsetes saadustes ning sätestatakse liikmesriikidele nõue koostada ja edastada komisjonile heakskiitmiseks kontrollikavad jääkide või ainete tuvastamiseks (“kontrollikavad”).
            
         
               (2)
            
            
               Tulenevalt Bulgaaria ja Rumeenia ühinemisest ühendusega 1. jaanuaril 2007, on nad esitanud kontrollikavad komisjonile heakskiitmiseks.
            
         
               (3)
            
            
               Nimetatud kontrollikavad vastavad direktiivis 96/23/EÜ sätestatud nõuetele ning seetõttu tuleks need heaks kiita.
            
         
               (4)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks Bulgaaria 25. aprillil 2006 vastavalt direktiivi 96/23/EÜ artikli 5 lõikele 1 komisjonile esitatud kontrollikava jääkide või ainete tuvastamiseks.
   Artikkel 2
   Kiidetakse heaks Rumeenia 20. märtsil 2006 vastavalt direktiivi 96/23/EÜ artikli 5 lõikele 1 komisjonile esitatud kontrollikava jääkide või ainete tuvastamiseks.
   Artikkel 3
   Käesolev otsus jõustub Bulgaaria ja Rumeenia ühinemislepingu jõustumise korral selle jõustumiskuupäeval.
   Artikkel 4
   Käesolev otsus on adresseeritud liikmesriikidele.
   
      Brüssel, 22. detsember 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 125, 23.5.1996, lk 10. Direktiivi on viimati muudetud Euroopa Parlamendi ja nõukogu määrusega (EÜ) nr 882/2004 (ELT L 191, 28.5.2004, lk 1).